Tiekėjams
DĖL PIRKIMO SĄLYGŲ PAAIŠKINIMO
Perkantysis subjektas teikia atsakymus į tiekėjų pateiktus klausimus. 
	Nr.
	Klausimas
	Atsakymas 

	1
	Peržiūrėjus Pirkimo objektą ir konkurso sąlygas, atkreiptinas dėmesys, kad Pirkimas reikalauja . ilgesnio termino pasiūlymo parengimui ir pateikimui. Prašome pratęsti Pasiūlymų pateikimo terminą, kad suinteresuoti Tiekėjai turėtų galimybę įsivertinti ir išanalizuoti konkurso sąlygas bei pateikti pasiūlymus.

	Informuojame, kad pasiūlymų pateikimo terminas nukeliamas iki 2025-06- 26

	2
	Laba diena, Jūsų techninėje specifikacijoje 31 punkte yra reikalavimas " Įkrovimo įrenginio galios modulis turi būti ne silpnesnis nei 75 kW" Tačiau bendra stotelės galia ne didesnė nei 149 kW. Prašau patikslinkite, kaip šis reikalavimas derinamas su keliais galios moduliais ir mažesne nei 149 kW galia?
	Patiksliname, turi būti ne mažesnis kaip 74 kw, kaip tai numatyta techninės specifikacijos 4 p.

	3
	Specialiųjų sąlygų 6.4.3. p. numatančiame reikalingus pateikti dokumentus numatyta pateikti:
pasiūlymo galiojimą užtikrinantis dokumentas: banko garantija arba laidavimo draudimas kartu pateikiant ir apmokėjimą patvirtinantį dokumentą arba kredito įstaigos garantija (žr. 7.1 p.);
7.1. p. numato, kad :
Perkantysis subjektas nereikalauja sutarties įvykdymo užtikrinimo. Tačiau laimėtoju pripažintam tiekėjui atsisakius sudaryti sutartį, tiekėjas privalės atlyginti patirtą žalą.

8.2 punkte nustatyta
Perkantysis subjektas atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami 6.4.1. p. ir 6.4.2 p. ir 4.6.3 p. pateikti dokumentai
	Pasiūlymo galiojimo užtikrinantis dokumentas neteikiamas. Todėl pasiūlymas nebus atmetamas nepateikus pasiūlymo galiojimo užtikrinimo. 

	4
	
 Prašome patikslinti ar yra įrengti kabeliai nuo Paskirstymo skydo iki elektromobilių stotelių montavimo vietos, kadangi nuotraukose atvaizduojama, kad įrengtas paskirstymo skydas.
	Kabeliai neįrengti

	5
	
 Specialiųjų Pirkimo sąlygų 1 priede, 1 punkte nurodyta, kad: "Šiame pirkime bus sudaryta sutartis dėl 2 vnt. elektromobilių įkrovimo stotelių su montavimu ir sujungimu į bendrą lokalų tinklą su galimybe stebėti ir valdyti transporto priemonių baterijų įkrovimo procesą. 
Specialiųjų Pirkimo sąlygų 1 priede, 12 punkte nurodyta, kad: "Privalo būti sudarytos sąlygos įrengtoje įkrovimo prieigoje įkrauti elektromobilį neturint tiesioginės sutarties su elektros energijos tiekėju ir (ar) elektromobilių įkrovimo prieigos operatoriumi, t. y. užtikrinta galimybė už elektromobilio įkrovimo paslaugą atsiskaityti vietoje (ad-hoc), neturint išankstinių specialių identifikacinių kortelių ar kitų priemonių. Elektromobilių įkrovimo stotelė su didelės ir (arba) labai didelės galios prieiga turi turėti mokėjimo kortelių skaitytuvus arba bekontaktę funkciją turinčius prietaisus, galinčius nuskaityti mokėjimo korteles. Vienas toks prietaisas gali būti skirtas kelių elektromobilių įkrovimo prieigų tame pačiame elektromobilių įkrovimo parke klientams aptarnauti".

 Specialiųjų Pirkimo sąlygų 1 priede, 13 punkte nurodyta, kad: "Elektromobilių įkrovimo prieigoje turi būti aiškiai pateikiama informacija apie ad-hoc įkrovimo kainą, kad galutiniams naudotojams ši informacija būtų žinoma prieš pradedant įkrovimo seansą. Ši informacija apie ad-hoc įkrovimo kainą turi apimti visas kainos dedamąsias, kurias operatorius taiko įkrovimo seanso kainai apskaičiuoti".

 Atkreiptinas dėmesys, kad Specialiųjų Pirkimo sąlygų 1 priede, 17, 18 punktuose nurodyti reikalavimai apima viešųjų elektromobilių įkrovimo stotelių administravimo bei operavimo paslaugą.


 Komentaras: 
Prašome detaliau patikslinti, kokios paslaugos ir kokie darbai bei papildoma įranga apima šio Pirkimo objektą? Jeigu siekiama įsigyti stoteles, kurios bus viešos, atkreiptinas dėmesys, kad jų įrengimui taikomi papildomi reikalavimai, kurie apima ir apšvietimą, ir ženklinimą ir kita. 
Taip pat prašome patikslinti: ar abi Techninėje specifikacijoje aprašytos stotelės bus viešos? Ar Tiekėjas turės teikti ir elektromobilių stotelių operavimo paslaugas ir surinkti mokėjimus
	Taip. Apima apšvietimą, ženklinimą ir kitus reikalavimus, kurie taikomi viešoms elektromobilių įkrovimo statelėms (su viešąja prieiga). Abi stotelės bus viešos. Pasibaigus garantiniam terminui, bus vykdomas viešas pirkimą dėl operavimo paslaugos. 

	6
	Specialiųjų Pirkimo sąlygų 1 priede 19 punkte nurodyta: "Elektromobilių įkrovimo stotelė su prieiga (-omis) turi būti tinkamai įrengta. Tiekėjams bus privalu sudaryti elektromobilių įkrovimo stotelės priežiūros sutartį, užtikrinančią jos priežiūrą visą eksploatavimo laikotarpį, vadovaujantis elektros įrenginių įrengimo, eksploatavimo techninę saugą, elektromagnetinį suderinamumą, elektrotechnikos gaminių saugą reglamentuojančiais teisės aktais, ir nekelti grėsmės elektromobilių įkrovimo prieigų naudotojams ir (ar) jų transporto priemonėms. Elektromobilių įkrovimo stotelės (prieigos) gedimų šalinimas turi būti užtikrintas ne ilgiau kaip per 10 d. d."
Komentaras: 
Prašome patikslinti kokia elektromobilių įkrovimo stotelės priežiūros sutartis turės būti sudaryta su Tiekėju? Koks jos galiojimo laikotarpis, koks jos turinys ir įsipareigojimai? Prašome sutarties projektą pridėti prie Pirkimo sąlygų.
	Priežiūros sutartis sudaroma pasibaigus garantiniam laikotarpiui ATLIKUS VIEŠOJO PIRKIMO PROCEDŪRAS, ne trumpiau kaip 36 mėnesiams.
Sutarties Projektas bus teikiamas konkurso metu.

	7
	Specialiųjų pirkimo sąlygų 2 priedas „Techninė specifikacija“ nurodyta, kad: "Stotelių garantinis laikotarpis ne mažiau nei 24 mėnesiai. Garantinio laikotarpio metu tiekėjas įsipareigoja atlikti remonto darbus ir keisti reikalingas remontui detales neatlygintinai viso garantinio laikotarpio metu bei teikti techninį aptarnavimą". 
Komentaras: 
Prašome patikslinti kokios paslaugos apima techninį aptarnavimą šio pirkimo apimtyje?
	Techninį aptarnavimą apima visos paslaugos, kurios būtinos pasiūlytos įrangos techniniam aptarnavimui ir jos tinkamam funkcionavimui/eksploatavimui.

	8
	Specialiųjų pirkimo sąlygų 2 priedas „ Techninė specifikacija“ aprašyti reikalingi darbai: 
1.Pamatų įrengimas. 
2.Įkrovimo stotelių pastatymas. 
3.Įkrovimo stotelių įvedimas į eksploataciją. 
Komentaras: 
Jeigu kalbama apie viešo įkrovimo stoteles, šie darbai neužtikrins viešo įkrovimo stotelių įrengimui keliamus reikalavimus.
	Savoka “įkrovimo stotelės įvedimas į eksploataciją” apima visus darbus, įskaitant ir tuos, kurie reikalingi užtikrinti viešojo įkrovimo stotelių įrengimui keliamus reikalavimus. Šių darbų/paslaugų kaina privalo būti įtrauktą į prekės pasiūlymo kainą. 

	9
	Atkreiptinas dėmesys, kad Pasiūlymo formoje nurodyta: „Mes siūlome šias prekes ir patvirtiname, kad mūsų siūlomos Paslaugos atitinka visus šiuose pirkimo dokumentuose nurodytus keliamus reikalavimus:
Komentaras:
Šio Pirkimo objektas yra ne tik prekės, bet ir jų , bet ir jų montavimo darbai ir kitos paslaugos. Atsižvelgiant į tai, rekomenduotina patikslinti , kad teikiama ne tik prekės kaina, bet ir visų montavimo ir susijusių paslaugų kaina.
Dėl sutarties 1.2 p. Komentaras:
atkreiptinas dėmesys, kad sutartyje kalbama tik apie Prekių pristatymą, nors Pirkimo objektas apima paslaugas, t.y. stotelių montavimą, priežiūrą garantiniu laikotarpiu ir kita.

Prekių pirkimo – pardavimo sutarties bendrųjų sąlygų Punktas 2.1. „ Tiekėjas įsipareigoja Sutartyje nustatytomis sąlygomis ir tvarka perduoti Pirkėjui Prekes, atitinkančias Sutartyje nustatytus reikalavimus, o Pirkėjas įsipareigoja priimti Sutarties sąlygas atitinkančias ir tinkamai patiektas Prekes bei sumokėti Tiekėjui Sutartyje nurodytą kainą Sutartyje nustatytomis sąlygomis ir tvarka“.
Komentaras:
atkreiptinas dėmesys, kad Pirkimo objektas yra ne tik prekės, bet ir montavimo darbai, paslaugos.
	Paaiškiname, kad iš pirkimo dokumentų visumos aišku, kad įsigijamos ne tik prekės, bet ir jų montavimas, instaliavimas ir pan. 

Teisės aktai pateikia prekės apirbrėžimą: Prekių viešojo pirkimo–pardavimo sutartis (toliau – prekių pirkimo sutartis) – viešojo pirkimo–pardavimo sutartis, kurios dalykas yra prekės (prekių pirkimas, nuoma, finansinė nuoma (lizingas), pirkimas išsimokėtinai, numatant jas įsigyti ar to nenumatant), taip pat įsigyjamų prekių pristatymo, montavimo, diegimo ir kitos jų parengimo naudoti paslaugos, jeigu šios paslaugos tik papildo prekių tiekimą.


	10
	Sutarties punktas 2.3. Šalių įsipareigojimų (ar jų dalies) vykdymo terminas gali būti sustabdytas Sutarties Bendrųjų sąlygų 18 punkte nurodytais atvejais. Sutarties vykdymas gali būti sustabdytas, tačiau ne ilgiau kaip 180 (šimtas aštuoniasdešimt) kalendorinių dienų per visą Sutarties vykdymo laikotarpį. Šalis, norinti sustabdyti Sutarties įsipareigojimų vykdymo terminą, privalo nedelsiant, bet ne vėliau kaip per 5 (penkias) kalendorines dienas, informuoti kitą Šalį apie aplinkybes, kurių pagrindu siekiama sustabdyti Sutarties vykdymą. Šalims sutarus, Šalys pasirašo papildomą susitarimą, kuris yra neatsiejama šios Sutarties dalis. 
Komentaras: 
Rekomenduotina į sutartį įtraukti sustabdymo ir pratęsimo sąlygas, kurios nebūtų kvestionuojamos: oro sąlygos, valstybinių ir/ar savivaldos institucijų veiksmai, skirstomųjų tinklų operatoriaus veiksmai ir/ar papildomi reikalavimai, susiję su EV stotelių prijungimu, pačio pirkėjo veiksmai / neveikimas.
	Sutarties nuostatos nebus tikslinamos.

	11
	Sutarties punktas 3.3. Mokėjimų atlikimo tvarka.
Komentaras:
atkreiptinas dėmesys, kad sąlygose niekur neatsispindi paslaugos. Tik prekės, nors Pirkimo objektą apima ir paslaugos.
	Kaip minėta, prekės apima ir paslaugas. 

	12
	Sutarties punktas 5.2. Jei Tiekėjas dėl savo kaltės nepristato Prekių (ar jų dalies) nustatytu terminu, Pirkėjas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,02 % dydžio delspinigius nuo laiku nepatiektų Prekių kainos, arba jei nevykdomos kitos esminės sutarties sąlygos – nuo visos sutarties kainos, už kiekvieną termino praleidimo dieną. Pirkėjas turi teisę vienašališkai išskaičiuoti delspinigių sumą iš Tiekėjui mokėtinų sumų, apie tai pranešant Tiekėjui. Jei delspinigiai skaičiuojami ilgiau nei 120 dienų, Pirkėjas turi teisę vienašališkai nutraukti Sutartį, apie tai raštu įspėjęs Tiekėją prieš 10 (dešimt) dienų.
Komentaras:
atkreiptinas dėmesys, kad tokia sąlyga rekomenduotina taikyti abiems šalims veidrodiniu principu.
	Nors komentuojamos sąlygos detalizuoja netesybų taikymo užsakovui pažeidus savo prievoles, tiekėjai gali reikalauti netesubų sumokėjimo  vadovaujantis bendrais teisės principais.

	13
	Bendrieji atsakomybės klausimai. 17.3. Tuo atveju, jei paaiškėja, kad kuris nors iš šioje Sutartyje pateiktų pareiškimų ar garantijų buvo iš esmės neteisingas, melagingas ar klaidinantis, Šalis pažeidėja nukentėjusiai Šaliai privalo atlyginti visus nuostolius, kuriuos nukentėjusioji Šalis patyrė dėl tokio neteisingo, melagingo ar klaidinančio pareiškimo ar garantijos. 
Komentaras:
rekomenduotina numatyti ribojimą tiesioginiais nuostoliais.
	Sutinkame, kad šalis turi atlyginti tik tiesioginius nuostolius. 
Tikslinama sąlyga ir išdėstoma taip: 17.3. Tuo atveju, jei paaiškėja, kad kuris nors iš šioje Sutartyje pateiktų pareiškimų ar garantijų buvo iš esmės neteisingas, melagingas ar klaidinantis, Šalis pažeidėja nukentėjusiai Šaliai privalo atlyginti visus tiesiginius nuostolius, kuriuos nukentėjusioji Šalis patyrė dėl tokio neteisingo, melagingo ar klaidinančio pareiškimo ar garantijos.

	14
	Sutarties nutraukimas Tiekėjo iniciatyva. 22.3.1. Tiekėjas turi teisę vienašališkai nutraukti Sutartį, įspėjęs Pirkėją raštu prieš ne trumpesnį nei 30 (trisdešimties) dienų terminą, jeigu Pirkėjas pažeidžia atsiskaitymo su Tiekėju terminus (išskyrus atvejus, kai Pirkėjas naudojasi savo teise sulaikyti mokėjimus), ir Pirkėjo skola Tiekėjui viršija 20 (dvidešimt) proc. Pradinės sutarties vertės be PVM ir Pirkėjas, gavęs Tiekėjo pretenziją, per 30 (trisdešimt) dienų nesumoka Tiekėjui mokėtinų sumų.
Komentaras: 
atkreiptinas dėmesys, kad jeigu nėra apmokama nors ir 1 proc. sutarties vertės, Tiekėjas turėtų turėti teisę nutraukti sutartį.
	Sutarties sąlyga nebus tikslinama. 




